महंगाई से मिल सकती है राहत, RBI ने जारी की एनुअल रिपोर्ट
RBI Annual Report: GDP Growth Estimate for the Financial Year 2023-24  इस रिपोर्ट के मुताबिक RBI ने वित्त वर्ष 2023-24 में GDP ग्रोथ 6.5% रहने के अनुमान को बरकरार रखा है।
रिजर्व बैंक ऑफ इंडिया यानी RBI ने 30 मई को अपनी एनुअल रिपोर्ट जारी की है। इस रिपोर्ट के मुताबिक RBI ने वित्त वर्ष 2023-24 में GDP ग्रोथ 6.5% रहने के अनुमान को बरकरार रखा है। अपनी एनुअल रिपोर्ट में RBI ने कहा है कि देश में महंगाई का खतरा कम हुआ है। 2023-24 में महंगाई का अनुमान 5.2% पर बरकरार रखा है।
सामान्य मानसून से कम होगी महंगाई
रिपोर्ट के मुताबिक अगर इस साल देश में सामान्य मानसून रहता है और अगर अल नीनो घटना नहीं होती है तो 2023-24 में महंगाई से राहत मिलने की उम्मीद है। 2023-24 में थोक महंगाई दर के घटकर 5.2% रहने का अनुमान है, जो बीते वित्त वर्ष में 6.7% थी।
अल नीनो एक जलवायु पैटर्न है। इसमें समुद्र का तापमान 3 से 4 डिग्री बढ़ जाता है। इसके प्रभाव से ज्यादा बारिश वाले क्षेत्र में कम और कम बारिश वाले क्षेत्र में ज्यादा बारिश होती है। भारत में "अल नीनो" के कारण मानसून अक्सर कमजोर होता है। जिससे सूखे की स्थिति निर्मित होती है।
बाजार में 500 रुपए के नकली नोट 14% बढ़े
रिपोर्ट में RBI ने बताया कि वित्त वर्ष 2022-23 में 500 रुपए के 91,110 नकली नोटों (मूल्य 4.5 करोड़ रुपए) का पता चला। ये पिछले वित्त वर्ष की तुलना में 14.4% ज्यादा हैं। वहीं 2022-23 के दौरान 2,000 रुपए के 9,806 नकली नोट ।(मूल्य 1.96 करोड़ रुपए) मिले। इस दौरान 78,699 नकली 100 रुपए के नोट (मूल्य 78 लाख रुपए) और 27,258 नकली 200 रुपए के नोट (मूल्य 54 लाख रुपए) भी पाए गए।
2022-23 में कुल 2.25 लाख नकली नोट पकड़े गए। इनका मूल्य 7.9 करोड़ रुपए है। मालूम हो, 2016-17 में नोटबंदी के वक्त कुल 7.62 लाख नकली नोट (मूल्य 43.29 करोड़ रुपए) पकड़े गए थे। इनमें 500 रुपए के नकली नोट 3.17 लाख (मूल्य 15.87 करोड़ रुपए) थे।
33.48 लाख करोड़ रुपए चलन में, 2,086 लाख करोड़ डिजिटल पेमेंट
डिजिटल रुपी का होगा विस्तार
RBI ने कहा कि वैश्विक अनिश्चितताओं के बने रहने से विदेशी निवेशकों (FPI) का भरतीय बाजार में निवेश में उतार चढ़ाव देखा जा सकता है। RBI ने कहा कि वह पायलट प्रोजेक्ट के रूप में रही डिजिटल रुपी (CBDC) के पायलट प्रोजेक्ट का विस्तार करेगी। RBI ने इसके बीते साल 1 दिसंबर को रिटेल डिजिटल रुपी (e-rupee) के पायलट प्रोजेक्ट को लॉन्च लिया था।
GDP क्या है?
GDP इकोनॉमी की हेल्थ को ट्रैक करने के लिए उपयोग किए जाने वाले सबसे कॉमन इंडिकेटर्स में से एक है। GDP देश के भीतर एक स्पेसिफिक टाइम पीरियड में प्रोड्यूस सभी गुड्स और सर्विस की वैल्यू को रिप्रजेंट करती है। इसमें देश की सीमा के अंदर रहकर जो विदेशी कंपनियां प्रोडक्शन करती हैं, उन्हें भी शामिल किया जाता है। जब इकोनॉमी हेल्दी होती है, तो आमतौर पर बेरोजगारी का लेवल कम होता है।